CELEX: 32011D0702(01)
Language: sk
Date: 2011-07-01 00:00:00
Title: Vykonávacie rozhodnutie Komisie z  1. júla 2011 týkajúce sa financovania činností vo veterinárnej oblasti v roku 2011 súvisiacich s informačnou politikou, podporou medzinárodných organizácií, nahlasovaním nákaz a informatizáciou veterinárnych postupov Európskej únie

2.7.2011   
            
            
               SK
            
            
               Úradný vestník Európskej únie
            
            
               C 193/3
            
         VYKONÁVACIE ROZHODNUTIE KOMISIE
   z 1. júla 2011
   týkajúce sa financovania činností vo veterinárnej oblasti v roku 2011 súvisiacich s informačnou politikou, podporou medzinárodných organizácií, nahlasovaním nákaz a informatizáciou veterinárnych postupov Európskej únie
   2011/C 193/03
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho články 20, 23, článok 35 ods. 2, článok 36 ods. 2 a článok 41,
   keďže:
   
               (1)
            
            
               V súlade s článkom 75 nariadenia o rozpočtových pravidlách a článkom 90 ods. 1 vykonávacích predpisov predchádza viazaniu výdavkov z rozpočtu Európskej únie rozhodnutie o financovaní, v ktorom sa stanovia podstatné prvky opatrenia spojeného s výdavkami a prijatého inštitúciou alebo orgánmi, na ktoré inštitúcia delegovala právomoci.
            
         
               (2)
            
            
               V súlade s článkom 110 nariadenia o rozpočtových pravidlách musí byť pre granty prijatý ročný pracovný program.
            
         
               (3)
            
            
               Je nevyhnutné stanoviť pracovný program pre činnosti Európskej únie vo veterinárnej oblasti súvisiace s informačnou politikou, podporou medzinárodných organizácií, nahlasovaním nákaz a informatizáciou veterinárnych postupov.
            
         
               (4)
            
            
               Keďže pracovný program uvedený v prílohách predstavuje dostatočne podrobný rámec v zmysle článku 90 ods. 2 a 3 nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (ďalej len „vykonávacie predpisy“), toto rozhodnutie predstavuje rozhodnutie o financovaní výdavkov stanovených v pracovnom programe pre granty a verejné obstarávanie.
            
         
               (5)
            
            
               V článku 19 rozhodnutia 2009/470/ES sa stanovuje, že Únia poskytne finančný príspevok na zavedenie informačnej politiky v oblasti zdravia zvierat, dobrých životných podmienok zvierat a bezpečnosti potravín živočíšneho pôvodu vrátane realizácie štúdií potrebných na prípravu a vypracovanie právnych predpisov v oblasti dobrých životných podmienok zvierat.
            
         
               (6)
            
            
               V článku 19 písm. a) bode i) rozhodnutia 2009/470/ES sa stanovuje, že Únia poskytne finančný príspevok na zhromažďovanie a uchovávanie všetkých informácií súvisiacich s právnymi predpismi Únie v oblasti zdravia zvierat, dobrých životných podmienok zvierat a bezpečnosti potravín živočíšneho pôvodu.
            
         
               (7)
            
            
               Na propagáciu problematiky zdravia zvierat a zásad stratégie v oblasti zdravia zvierat u zainteresovaných strán, organizácií a v spoločnosti ako celku sa v predchádzajúcich rokoch realizovali komunikačné činnosti. Je vhodné, aby tieto komunikačné činnosti v roku 2011 pokračovali.
            
         
               (8)
            
            
               Na účely vymedzenia komunikačnej stratégie, ktorá sa má realizovať od roku 2012, je vhodné uskutočniť komplexné hodnotenie propagácie problematiky zdravia zvierat a stratégie v oblasti zdravia zvierat od roku 2008 do roku 2010.
            
         
               (9)
            
            
               Podľa článku 22 rozhodnutia 2009/470/ES sa Únia sa môže zaviazať alebo pomáhať členským štátom alebo medzinárodným organizáciám pri záväzku prijímať technické a vedecké opatrenia potrebné na vypracúvanie veterinárnych právnych predpisov Únie a na rozvoj veterinárneho vzdelávania a odbornej prípravy.
            
         
               (10)
            
            
               Podľa článku 168 ods. 1 písm. c) vykonávacích predpisov sa môžu granty alebo príspevky udeliť bez výzvy na predloženie návrhov subjektom, ktoré majú de facto monopolné postavenie. Ako orgán pre stanovovanie noriem v rámci WTO/SPS dohody a ako medzivládna organizácia zodpovedná za zlepšovanie zdravia zvierat a životných podmienok zvierat na celom svete – prostredníctvom uplatňovania jej noriem – má Svetová organizácia pre zdravie zvierat (OIE) de facto monopol v tejto oblasti a teda sa nevyžaduje výzva na predloženie návrhov na to, aby mohla EÚ poskytnúť príspevok na zorganizovanie svetových konferencií a regionálnych seminárov na tému zdravie a dobré životné podmienky zvierat.
            
         
               (11)
            
            
               V článku 35 ods. 1 rozhodnutia 2009/470/ES sa stanovuje, že finančná pomoc Únie môže byť poskytnutá na zavedenie systémov identifikácie zvierat a nahlasovanie nákaz.
            
         
               (12)
            
            
               Finančný príspevok Únie by sa mal poskytnúť na účely riadenia a zlepšenia systému nahlasovania nákaz zvierat (Animal Disease Notification System, ADNS) na základe rozhodnutia Komisie 2005/176/ES z 1. marca 2005 o stanovení písomnej formy a kódov na oznamovanie chorôb zvierat podľa smernice Rady 82/894/EHS (3).
            
         
               (13)
            
            
               V článku 36 rozhodnutia 2009/470/ES sa stanovuje finančný príspevok Únie na určité počítačové systémy používané pri obchodovaní a dovoze v rámci Únie.
            
         
               (14)
            
            
               Je nevyhnutné naďalej poskytovať finančné príspevky na hosťovanie, spravovanie a údržbu integrovaného počítačového veterinárneho systému TRACES (Trade Control and Expert System, obchodný kontrolný a expertný systém) zavedeného rozhodnutím Komisie 2003/24/ES zo dňa 30. decembra 2002 o vývoji integrovaného počítačového veterinárneho systému (4).
            
         
               (15)
            
            
               V článku 41 rozhodnutia 2009/470/ES sa stanovuje, že Komisia predkladá Európskemu parlamentu a Rade správu o situácii v oblasti zdravia zvierat a efektívnosti nákladov v súvislosti s vykonávaním programov na kontrolu eradikácie a monitorovanie nákaz zvierat.
            
         
               (16)
            
            
               Toto rozhodnutie o financovaní sa môže vzťahovať aj na platbu úrokov z omeškania na základe článku 83 nariadenia o rozpočtových pravidlách a článku 106 ods. 5 vykonávacích predpisov.
            
         
               (17)
            
            
               Na účely uplatňovania tohto rozhodnutia je vhodné vymedziť pojem „podstatná zmena“ v zmysle článku 90 ods. 4 vykonávacích predpisov.
            
         
               (18)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         ROZHODLA TAKTO:
   Článok 1
   Týmto sa prijíma ročný pracovný program na vykonávanie článkov 20, 23, článku 35 ods. 2, článku 36 ods. 2 a článku 41 rozhodnutia 2009/470/ES uvedený v prílohách I a II.
   Tento pracovný program predstavuje rozhodnutie o financovaní v zmysle článku 75 nariadenia o rozpočtových pravidlách.
   Článok 2
   Maximálna výška príspevku schváleného týmto rozhodnutím na vykonávanie programu sa stanovuje na 5 370 000 EUR, ktoré sa majú financovať z nasledujúcich položiek všeobecného rozpočtu Európskej únie na rok 2011:
   
               —
            
            
               rozpočtová položka 17040201: 5 370 000 EUR
            
         Z týchto rozpočtových prostriedkov sa môžu hradiť aj úroky z omeškania.
   Článok 3
   Úlohy súvisiace s vykonávaním rozpočtu, ktoré sa týkajú opatrenia 1.2.1. uvedeného v prílohe, sa môžu zveriť tejto medzinárodnej organizácii, ktorej normy v oblasti účtovníctva, auditu, vnútornej kontroly a postupov verejného obstarávania zodpovedajú medzinárodne uznávaným normám: Svetová organizácia pre zdravie zvierat (OIE)
   Článok 4
   1.   Schvaľujúca osoba môže k tomuto rozhodnutiu prijať akékoľvek zmeny, ktoré sa nepovažujú za podstatné v zmysle článku 90 ods. 4 nariadenia (ES, Euratom) č. 2342/2002, v súlade so zásadami riadneho finančného hospodárenia a proporcionality.
   2.   Nakumulované zmeny pridelených rozpočtových prostriedkov na opatrenia, na ktoré sa vzťahuje príslušný pracovný program, neprekračujúce 10 % maximálnej výšky príspevku stanoveného v článku 2 tohto rozhodnutia sa nepovažujú za podstatné v zmysle článku 90 ods. 4 nariadenia (ES, Euratom) č. 2342/2002 pod podmienkou, že významne neovplyvňujú povahu a cieľ pracovného programu.
   Článok 5
   Granty sa v súlade s podrobnými podmienkami uvedenými v priloženom pracovnom pláne môžu udeliť bez výzvy na predloženie návrhov Svetovej organizácii pre zdravie zvierat (OIE) a na zorganizovanie prvej medzinárodnej konferencie o dohľade nad zdravím zvierat (International Conference on Animal Health Surveillance, ICAHS).
   
      V Bruseli 1. júla 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Ú. v. ES L 357, 31.12.2002, s. 1.
   
      (3)  Ú. v. EÚ L 59, 5.3.2005, s. 40.
   
      (4)  Ú. v. ES L 8, 14.1.2003, s. 44.
   
      PRÍLOHA I
      
         Rozhodnutie Rady 2009/470/ES z 25. mája 2009 o výdavkoch na veterinárnom úseku, a najmä jeho články 20, 23, článok 35 ods. 2, článok 36 ods. 2 a článok 41 – pracovný program na rok 2011
         1.1.   Úvod
         
         Tento program obsahuje 8 vykonávacích opatrení na rok 2011. Na základe cieľov uvedených v rozhodnutí Rady 2009/470/ES z 25. mája 2009 o výdavkoch na veterinárnom úseku je rozdelenie rozpočtových prostriedkov a hlavné opatrenia takéto:
         
                     —
                  
                  
                     na granty (realizované v rámci spoločného hospodárenia) (1.2.1)
                     
                                 —
                              
                              
                                 Finančný príspevok Únie do maximálnej výšky 660 000 EUR na zorganizovanie svetových konferencií na tému zdravie vodných živočíchov, kontrola besnoty a slintačka a krívačka a regionálnych seminárov na tému systémy zdravotníckych informácií, dobré životné podmienky zvierat a bezpečnosť potravín živočíšneho pôvodu vo fáze výroby.
                              
                           
               
                     —
                  
                  
                     na verejné obstarávanie (realizované v rámci priameho centralizovaného hospodárenia) (1.3):
                     
                                 —
                              
                              
                                 Využitie rámcových dohôd do maximálnej výšky 1 500 000 EUR na zverejňovanie a šírenie informácií na podporu problematiky zdravia zvierat a zásad stratégie v oblasti zdravia zvierat (1.3.1).
                              
                           
                                 —
                              
                              
                                 Využitie rámcových dohôd do maximálnej výšky 575 000 EUR na štúdie, publikácie a zverejňovanie informácií na podporu stratégie v oblasti dobrých životných podmienok zvierat (1.3.2).
                              
                           
                                 —
                              
                              
                                 Využitie verejných výziev do maximálnej výšky 210 000 EUR na štúdie, publikácie a zverejňovanie informácií na podporu stratégie v oblasti dobrých životných podmienok zvierat (1.3.3).
                              
                           
                                 —
                              
                              
                                 Využitie rámcových dohôd do maximálnej výšky 350 000 EUR na aktualizáciu systému nahlasovania nákaz zvierat (Animal Disease Notification System, ADNS) spolu s nevyhnutnými technickými vylepšeniami (1.3.4).
                              
                           
                                 —
                              
                              
                                 Využitie rámcových dohôd do maximálnej výšky 1 975 000 EUR na hosťovanie, spravovanie a údržbu integrovaného počítačového veterinárneho systému TRACES (obchodného kontrolného a expertného systému) (1.3.5).
                              
                           
                                 —
                              
                              
                                 Využitie rámcovej dohody do celkovej maximálnej výšky 100 000 EUR na realizáciu štúdií na podporu vypracovania správy o situácii v oblasti zdravia zvierat a efektívnosti nákladov v súvislosti s vykonávaním programov na eradikáciu, kontrolu a monitorovanie nákaz zvierat (1.3.6).
                              
                           
               1.2.   Granty
         
         1.2.1.   Svetové konferencie na tému zdravie vodných živočíchov, kontrola besnoty a slintačka a krívačka a regionálne semináre na tému systémy zdravotníckych informácií, dobré životné podmienky zvierat a bezpečnosť potravín živočíšneho pôvodu vo fáze výroby
         
         Príspevky sa poskytujú na základe písomnej dohody.
         PRÁVNY ZÁKLAD
         Článok 23 rozhodnutia Rady 2009/470/ES.
         ROZPOČTOVÁ POLOŽKA
         17 04 02 01
         VYKONÁVACÍ SUBJEKT
         Svetová organizácia pre zdravie zvierat (OIE) je medzivládna organizácia zodpovedná za zlepšovanie zdravia zvierat na celom svete. V záujme zlepšenia zdravotného stavu zvierat na celom svete a tým aj zníženia rizika nákazy zvierat v EÚ je dôležité, aby stratégia EÚ v oblasti zdravia a životných podmienok zvierat bola rovnaká vo všetkých členských krajinách OIE a aby EÚ aktívne podporovala konferencie a semináre odborného vzdelávania, ktoré organizuje OIE s cieľom podporiť pri tejto príležitosti politiku Únie v oblasti zdravia a životných podmienok zvierat.
         Podľa článku 168 ods. 1 písm. c) vykonávacích predpisov sa môžu granty alebo príspevky udeliť bez výzvy na predloženie návrhov subjektom, ktoré majú de facto monopolné postavenie. Ako orgán pre stanovovanie noriem v rámci WTO/SPS dohody a ako medzivládna organizácia zodpovedná za zlepšovanie zdravia a životných podmienok zvierat na celom svete – prostredníctvom uplatňovania jej noriem – má OIE de facto monopol v tejto oblasti a teda sa nevyžaduje výzva na predloženie návrhov na to, aby mohla EÚ poskytnúť príspevok na zorganizovanie svetových konferencií a regionálnych seminárov na tému zdravie a dobré životné podmienky zvierat.
         Komisia a OIE podpísali 7. júna 2010 dlhodobú rámcovú dohodu, v ktorej sa stanovujú administratívne a finančné podmienky ich spolupráce (pozri prílohu), podľa ktorej je „dohoda s medzinárodnou organizáciou o príspevku Európskej únie“ (ďalej len „štandardná dohoda o príspevku“) uplatniteľná na svetové, regionálne alebo národné programy a opatrenia, ktoré riadi OIE a ktoré financuje alebo spolufinancuje Európska únia.
         Túto rámcovú dohodu podpísalo v mene Komisie GR AIDCO. Predchádzalo tomu dôkladné a rozsiahle posúdenie OIE spočívajúce na štyroch pilieroch, z ktorého vyplynulo, že OIE uplatňuje v oblasti účtovníctva, auditu, kontroly a postupov verejného obstarávania normy, ktoré poskytujú záruky zodpovedajúce medzinárodne uznávaným normám.
         CIELE, KTORÉ SA MAJÚ DOSIAHNUŤ, A PREDPOKLADANÉ VÝSLEDKY
         Informovanie všetkých členských krajín OIE o stratégii EÚ v oblasti zdravia a životných podmienok zvierat prostredníctvom podpory politiky Únie v oblasti zdravia a životných podmienok zvierat na konferenciách a seminároch odborného vzdelávania. V konečnom dôsledku zlepšiť zdravotný stav zvierat na celom svete a tým aj znížiť riziko nákaz zvierat v EÚ.
         OPIS A CIELE VYKONÁVACIEHO OPATRENIA
         Prehľad rôznych opatrení, ktoré sa majú financovať v rámci tejto položky, je uvedený v prílohe II.
         VYKONÁVANIE
         Spoločné hospodárenie
         PRIAME UDELENIE: ČL. 168 ODS. 1 PÍSM. C)
         ORIENTAČNÁ VÝŠKA PRÍSPEVKU
         660 000 EUR
         MAXIMÁLNA MOŽNÁ MIERA SPOLUFINANCOVANIA
         Neuplatňuje sa
         1.3.   Verejné obstarávanie
         
         Celkový rozpočet vyhradený na zmluvy o verejnom obstarávaní v roku 2011 dosahuje výšku 4 710 000 EUR.
         1.3.1.   Publikácie a zverejňovanie informácií na podporu problematiky zdravia zvierat a zásad stratégie v oblasti zdravia zvierat
         
         PRÁVNY ZÁKLAD
         Článok 20 rozhodnutia 2009/470/ES
         ROZPOČTOVÁ POLOŽKA
         17 04 02 01
         ORIENTAČNÝ POČET A DRUH PLÁNOVANÝCH ZMLÚV
         Uzatvorenie aspoň štyroch osobitných zmlúv o poskytnutí služby (s využitím existujúcich rámcových dohôd).
         PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
         
                     —
                  
                  
                     Príprava komunikačnej kampane k „Veterinárnemu týždňu EÚ 2011“ v záujme propagácie politiky Únie v oblasti zdravia zvierat vrátane podujatí, logistiky a propagačných materiálov.
                  
               
                     —
                  
                  
                     Hodnotenie vplyvu komunikačných kampaní v období rokov 2008 - 2010 (okrem iného vrátane konferencie vo veterinárnom týždni, podujatia „One Health Roadshow“ a činností v súvislosti so „Svetovým veterinárnym rokom 2011“).
                  
               
                     —
                  
                  
                     Preklad do ďalších jazykov a aktualizácia online príručky o prevencii besnoty.
                  
               
                     —
                  
                  
                     Predbežné práce pri príprave na veterinárny týždeň EÚ 2012.
                  
               VYKONÁVANIE
         Priame centralizované
         ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
         Prvá polovica roku 2011
         ORIENTAČNÁ SUMA VÝZVY NA PREDLOŽENIE PONÚK
         1 500 000 EUR
         OSOBITNÁ ZMLUVA (AK SA UPLATŇUJE)
         Uzatvorenie aspoň štyroch osobitných zmlúv o poskytnutí služby na základe rámcovej dohody s referenčným číslom SANCO/2009/A1/005
         1.3.2.   Štúdie na podporu súčasnej politiky v oblasti zdravia zvierat a údržby existujúcich komunikačných nástrojov (rámcové dohody)
         
         PRÁVNY ZÁKLAD
         Články 20 a 23 rozhodnutia 2009/470/ES
         ROZPOČTOVÁ POLOŽKA
         17 04 02 01
         ORIENTAČNÝ POČET A DRUH PLÁNOVANÝCH ZMLÚV
         Maximálne šesť zmlúv o poskytnutí služby (s využitím rámcovej dohody).
         PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
         
                     a)
                  
                  
                     jedna štúdia o dobrých životných podmienkach chovaných rýb;
                  
               
                     b)
                  
                  
                     zorganizovanie alebo spolupráca pri organizovaní maximálne štyroch podujatí na podporu noriem EÚ v oblasti dobrých životných podmienok zvierat v záujme ich lepšieho uplatňovania v EÚ;
                  
               
                     c)
                  
                  
                     údržba existujúcich osobitných webových lokalít pre problematiku dobrých životných podmienok zvierat, Farmland a Animal Welfare Education;
                  
               
                     d)
                  
                  
                     vypracovanie publikácií o dobrých životných podmienkach zvierat.
                  
               VYKONÁVANIE
         Priame centralizované
         ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
         Júl 2011
         ORIENTAČNÁ SUMA VÝZVY NA PREDLOŽENIE PONÚK
         575 000 EUR
         OSOBITNÉ ZMLUVY
         Uzatvorenie maximálne piatich osobitných zmlúv o poskytnutí služby na základe rámcovej dohody s referenčným číslom SANCO/2009/A1/005, časti 1 a 2, a uzatvorenie jednej osobitnej zmluvy o poskytnutí služby na základe rámcovej dohody s referenčným číslom SANCO/2008/01/055, časť 3.
         1.3.3.   Štúdia a podujatie na podporu súčasnej politiky v oblasti zdravia zvierat (verejné výzvy na predloženie ponúk)
         
         PRÁVNY ZÁKLAD
         Články 20 a 23 rozhodnutia 2009/470/ES
         ROZPOČTOVÁ POLOŽKA
         17 04 02 01
         ORIENTAČNÝ POČET A DRUH PLÁNOVANÝCH ZMLÚV
         Maximálne dve zmluvy o poskytnutí služby (verejné výzvy na predloženie ponúk).
         PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
         
                     a)
                  
                  
                     jedna štúdia na podporu vypracovania správy o systémoch, ktorými sa hovädzí dobytok znehybňuje inverziou alebo inou neprirodzenou polohou, ktorá sa má predložiť na základe článku 27 ods. 2 nariadenia (ES) č. 1099/2009 o ochrane zvierat počas usmrcovania;
                  
               
                     b)
                  
                  
                     spolupráca pri organizovaní podujatia na podporu vzájomného porozumenia problematiky dobrých životných podmienok zvierat mimo EÚ.
                  
               VYKONÁVANIE
         Priame centralizované
         ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
         Júl 2011
         ORIENTAČNÁ SUMA VÝZVY NA PREDLOŽENIE PONÚK
         210 000 EUR
         OSOBITNÉ ZMLUVY
         Realizácia maximálne troch verejných výziev na predloženie ponúk.
         1.3.4.   Systém nahlasovania nákaz zvierat (ADNS)
         
         PRÁVNY ZÁKLAD
         Článok 35 ods. 2 rozhodnutia Rady 2009/470/ES
         ROZPOČTOVÁ POLOŽKA
         17 04 02 01
         ORIENTAČNÝ POČET A DRUH PLÁNOVANÝCH ZMLÚV
         Maximálne tri zmluvy o poskytnutí služby (s využitím existujúcich rámcových dohôd)
         PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
         Cieľom tejto zmluvy o verejnom obstarávaní je:
         
                     a)
                  
                  
                     prebiehajúca práca na systéme ADNS
                  
               
                     b)
                  
                  
                     mapovanie: lepšie využitie nástrojov na mapovanie
                  
               
                     c)
                  
                  
                     licencie a podpora
                  
               VYKONÁVANIE
         Priame centralizované
         ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
         Už uskutočnené Generálnym riaditeľstvom DIGIT
         ORIENTAČNÁ SUMA VÝZVY NA PREDLOŽENIE PONÚK
         350 000 EUR
         OSOBITNÁ ZMLUVA
         Uzatvorenie maximálne troch osobitných zmlúv o poskytnutí služby (v priebehu roka 2011) na základe rámcovej dohody s referenčným číslom DI 5710-5750
         1.3.5.   Hosťovanie, spravovanie, údržba a ďalšie budovanie integrovaného počítačového veterinárneho systému TRACES (obchodného kontrolného a expertného systému)
         
         PRÁVNY ZÁKLAD
         Článok 36 ods. 2 rozhodnutia Rady 2009/470/ES
         ROZPOČTOVÁ POLOŽKA
         17 04 02 01
         ORIENTAČNÝ POČET A DRUH PLÁNOVANÝCH ZMLÚV
         Niekoľko zmlúv o poskytnutí služby (s využitím existujúcich rámcových dohôd)
         PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
         
                     a)
                  
                  
                     1 925 000 EUR na hosťovanie, spravovanie a údržbu integrovaného počítačového veterinárneho systému TRACES (obchodného kontrolného a expertného systému), logistickú podporu na pomoc používateľom systému TRACES, príspevok na centrálne služby, komunikáciu, webovú lokalitu, bezpečnosť a nákup (spravovanie a podporu) softvérových licencií
                  
               
                     b)
                  
                  
                     50 000 EUR na rozvoj a realizáciu informačnej platformy na výmenu informácií medzi vnútroštátnymi databázami hovädzieho dobytka v kombinácii s osvedčovaním prostredníctvom systému TRACES
                  
               VYKONÁVANIE
         Priame centralizované
         ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
         Podpísané rámcové dohody na všetko s výnimkou administratívnej dohody s Generálnym riaditeľstvom DIGIT o hosťovaní.
         ORIENTAČNÁ SUMA VÝZVY NA PREDLOŽENIE PONÚK
         1 975 000 EUR (časť zo 140 miliónov EUR z ESP DESIS I a II (služby rozvoja v oblasti informačných technológií poskytované Generálnym riaditeľstvom DIGIT))
         OSOBITNÁ ZMLUVA
         Uzatvorenie niekoľkých osobitných zmlúv o poskytnutí služby (v prvom polroku 2011) na základe rámcovej dohody s referenčnými číslami DIGIT.
         1.3.6.   Realizácia štúdií na podporu vypracovania správy o situácii v oblasti zdravia zvierat a efektívnosti nákladov v súvislosti s vykonávaním programov na eradikáciu, kontrolu a monitorovanie nákaz zvierat
         
         PRÁVNY ZÁKLAD
         Článok 41 rozhodnutia Rady 2009/470/ES
         ROZPOČTOVÁ POLOŽKA
         17 04 02 01
         ORIENTAČNÝ POČET A DRUH PLÁNOVANÝCH ZMLÚV
         Dve zmluvy o poskytnutí služby (s využitím existujúcej rámcovej dohody) Ú. v. EÚ L 313, 28.11.2009, s. 129.
         PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
         Príprava štúdií, ktoré sa majú použiť pri vypracovaní správy uvedenej v článku 41 rozhodnutia 2009/470/ES
         VYKONÁVANIE
         Priame centralizované
         ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
         Druhý polrok 2011
         ORIENTAČNÁ SUMA VÝZVY NA PREDLOŽENIE PONÚK
         100 000 EUR
         OSOBITNÁ ZMLUVA
         Uzatvorenie dvoch osobitných zmlúv o poskytnutí služby (v prvom polroku 2011) na základe rámcovej dohody s referenčným číslom SANCO/2008/01/055
      
   
   
      PRÍLOHA II
      
         Prehľad činností, ktoré má zorganizovať OIE v roku 2011 podľa bodu 1.2.1 z prílohy I
      
      
                  Činnosť
               
               
                  Miesto konania
               
               
                  Dátumy (2011)
               
            
                  1.
               
               
                  Svetové konferencie
               
            
                  1.1.
               
               
                  Programy pre zdravie vodných živočíchov a ich prínos pre svetovú potravinovú bezpečnosť
               
               
                  Panama
                  (Panama)
               
               
                  27. – 29. jún 2011
               
            
                  1.2.
               
               
                  Kontrola besnoty
               
               
                  Soul
                  (Kórejská republika)
               
               
                  7. – 9. september 2011
               
            
                  1.3.
               
               
                  2. medzinárodná konferencia na tému slintačka a krívačka: „The way towards Global Control“ (Cesta k celosvetovej kontrole)
               
               
                  Thajsko
               
               
                  prvý polrok 2012
               
            
                  2.
               
               
                  Semináre a workshopy
               
            
                  2.1.
               
               
                  Európsky regionálny seminár (región OIE) pre národné kontaktné miesta OIE na tému systémy zdravotníckych informácií (WAHIS/WAHID)
               
               
                  Vladimir
                  (Rusko)
               
               
                  15. – 17. jún 2011
               
            
                  2.2.
               
               
                  Európsky regionálny seminár (región OIE) pre národné kontaktné miesta OIE v súvislosti so stratégiou pre Európu v oblasti dobrých životných podmienok zvierat
               
               
                  Kyjev
                  (Ukrajina)
               
               
                  dátum sa má potvrdiť
               
            
                  2.3.
               
               
                  Európsky regionálny seminár (región OIE) pre národné kontaktné miesta OIE na tému bezpečnosť potravín živočíšneho pôvodu vo fáze výroby
               
               
                  Taliansko
               
               
                  7. – 11. november 2011